pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ข้อมูล 10 อันดับสูงสุดของสถาบันการศึกษาที่มีผู้เรียนสอบติดครูผู้ช่วย และได้รับคัดเลือกเข้าร่วมโครงการผลิตครูเพื่อพัฒนาท้องถิ่น ปี พ.ศ.2560
วันอังคารที่ 11 กรกฎาคม 2560
ข้อมูล 10 อันดับสูงสุดของสถาบันการศึกษาที่มีผู้เรียนสอบติดครูผู้ช่วย และได้รับคัดเลือกเข้าร่วมโครงการผลิตครูเพื่อพัฒนาท้องถิ่น ปี พ.ศ.2560
ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ เปิดเผยข้อมูล 10 อันดับสูงสุดของสถาบันการศึกษาที่ผลิตครู ที่มีจํานวนผู้สอบผ่านเกณฑ์และขึ้นบัญชีในการสอบแข่งขันเพื่อบรรจุและแต่งตั้งเป็นข้าราชการครู
สังกัดสํานักงานคณะกรรมการการศึกษาขั้นพื้นฐาน ปี2560และ10อันดับสูงสุดที่มีนักศึกษาได้รับการคัดเลือกเข้าร่วมโครงการผลิตครูเพื่อพัฒนาท้องถิ่น ปี พ.ศ.2560(กรณีคัดเลือกนิสิตนักศึกษาครูชั้นปีที่ 5 ในปีการศึกษา 2559)
ม.ล.ปริยดา ดิศกุลกล่าวว่าข้อมูลจากการสอบแข่งขันเพื่อบรรจุและแต่งตั้งบุคคลเข้ารับราชการเป็นข้าราชการครูและบุคลากรทางการศึกษา ตําแหน่งครูผู้ช่วย ปี พ.ศ.2560สังกัดสํานักงานคณะกรรมการการศึกษาขั้นพื้นฐาน พบว่า10อันดับสูงสุดของสถาบันการศึกษาที่ผลิตครู ที่มีนักศึกษาสอบผ่านเกณฑ์และขึ้นบัญชีในการสอบแข่งขันเพื่อบรรจุและแต่งตั้งเป็นข้าราชการครู คือจบจากมหาวิทยาลัยสงขลานครินทร์มากที่สุด จํานวน1,320คนรองลงมา คือมหาวิทยาลัยราชภัฏนครราชสีมา1,247คน และมหาวิทยาลัยทักษิณ1,189คน ตามลําดับ
นอกจากนี้ จากข้อมูลผู้ผ่านการคัดเลือกเข้าร่วมโครงการผลิตครูเพื่อพัฒนาท้องถิ่น ปี พ.ศ.2560(กรณีคัดเลือกนิสิตนักศึกษาครูชั้นปีที่ 5 ในปีการศึกษา 2559)จากจํานวนผู้ผ่านการคัดเลือก 3,792 คนโดย 10 อันดับสูงสุดของสถาบันการศึกษาที่มีนักศึกษาสอบเข้าโครงการผลิตครูเพื่อพัฒนาท้องถิ่น ปี พ.ศ.2560 ได้มากที่สุด คือมหาวิทยาลัยราชภัฏนครราชสีมา 170 คนรองลงมา คือ มหาวิทยาลัยศรีนครินทรวิโรฒ 135 คน และมหาวิทยาลัยราชภัฏเชียงใหม่และมหาวิทยาลัยราชภัฏบ้านสมเด็จเจ้าพระยา เท่ากัน 130 คน ตามลําดับ
อย่างไรก็ตาม ข้อมูลดังกล่าวเป็นข้อมูลเบื้องต้นที่สะท้อนให้เห็นถึงผลการผลิตบัณฑิตสายวิชาชีพครูทั้งระบบปิด (หลักสูตรครู5ปี) และระบบเปิด (สอบบรรจุครูผู้ช่วย) แต่ในความจริงอาจจะต้องคํานึงถึงข้อเปรียบเทียบอื่น ๆ หรือสัดส่วนของปริมาณการรับนักศึกษาต่อจํานวนบัณฑิตที่จบออกไป หรือไปทํางานในสาขาวิชาชีพอื่น ๆ หรือการมีงานทําของบัณฑิตด้วย
บัลลังก์ โรหิตเสถียร
สรุป/รายงาน
รัฐบาลไทย-ข่าวทำเนียบรัฐบาล-คปภ. แจงรถทัวร์กรุงเทพ-มุกดาหาร ตกข้างทางที่ จ. มหาสารคาม ได้รับความคุ้มครองจากการทำประกันภัย
วันศุกร์ที่ 30 มิถุนายน 2560
คปภ. แจงรถทัวร์กรุงเทพ-มุกดาหาร ตกข้างทางที่ จ. มหาสารคาม ได้รับความคุ้มครองจากการทําประกันภัย
ตามที่เกิดอุบัติเหตุรถทัวร์โดยสารสายกรุงเทพ-มุกดาหาร ของบริษัทอาม่าทัวร์ หมายเลขทะเบียน 10-1829 มหาสารคาม หมายเลขข้างรถ 927-9 พลิกตะแคงตกข้างทาง ที่บริเวณปากทางบ้านโคกลี่ ช่วงหลักกิโลเมตรที่ 32-33 ต.กุดรัง อ.กุดรัง จ.มหาสารคาม
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (คปภ.) เปิดเผยว่า ตามที่เกิดอุบัติเหตุรถทัวร์โดยสารสายกรุงเทพ-มุกดาหาร ของบริษัทอาม่าทัวร์ หมายเลขทะเบียน 10-1829 มหาสารคาม หมายเลขข้างรถ 927-9 พลิกตะแคงตกข้างทาง ที่บริเวณปากทางบ้านโคกลี่ ช่วงหลักกิโลเมตรที่ 32-33 ต.กุดรัง อ.กุดรัง จ.มหาสารคาม เป็นเหตุให้มีผู้ได้รับรับบาดเจ็บทั้งสิ้น 48 ราย ในจํานวนนี้มีอาการสาหัส 4 ราย นั้น
ความคืบหน้าล่าสุด ได้รับรายงานจาก สํานักงาน คปภ. จังหวัดขอนแก่น ว่ารถทัวร์โดยสารคันดังกล่าวได้ทําประกันภัยรถภาคบังคับ (พ.ร.บ.) ไว้กับบริษัท วิริยะประกันภัย จํากัด (มหาชน) เริ่มคุ้มครองวันที่ 31 ธันวาคม 2559 สิ้นสุดความคุ้มครองวันที่ 31 ธันวาคม 2560 ซึ่งจะได้รับความคุ้มครองเป็นค่ารักษาพยาบาลกรณีได้รับบาดเจ็บ รายละไม่เกิน 80,000 บาท ในกรณีพักรักษาตัวในสถานพยาบาล จะได้รับค่าชดเชยรายวันๆ ละ 200 บาท แต่ไม่เกิน 20 วัน และมีการทําประกันภัยรถภาคสมัครใจ ประเภท 1 กับ บมจ.วิริยะประกันภัย เริ่มความคุ้มครองวันที่ 13 มิถุนายน 2560 สิ้นสุดความคุ้มครองวันที่ 13 มิถุนายน 2561 ซึ่งจะให้ความคุ้มครองความรับผิดต่อบุคคลภายนอก กรณีความเสียหายต่อชีวิต ร่างกายหรืออนามัย ความคุ้มครอง 300,000 บาทต่อคน แต่ไม่เกิน 10,000,000 บาทต่อครั้ง ความเสียหายต่อทรัพย์สิน ความคุ้มครอง 600,000 บาทต่อครั้ง นอกจากนี้ พบว่ามีการซื้อความคุ้มครองตามเอกสารแนบท้ายเป็นกรมธรรม์ประกันภัยอุบัติเหตุส่วนบุคคล (PA) ให้ความคุ้มครองกรณีเสียชีวิต สูญเสียอวัยวะ ทุพพลภาพถาวร 500,000 บาทต่อคน ค่ารักษาพยาบาลรายละไม่เกิน 500,000 บาทต่อคน และการประกันตัวผู้ขับขี่ ความคุ้มครอง 500,000 บาท
ดร.สุทธิพลกล่าวว่า ตนได้สั่งการให้สายคุ้มครองสิทธิประโยชน์ของสํานักงาน คปภ. ตรวจสอบข้อมูลเพิ่มเติมด้วยว่าผู้บาดเจ็บได้มีการทําประกันชีวิต และประกันภัยอุบัติเหตุส่วนบุคคลไว้ด้วยหรือไม่ ทั้งนี้หากพบว่ามีการทําประกันภัยไว้ สํานักงาน คปภ. จะประสานงานให้บริษัทประกันภัยที่เกี่ยวข้องเร่งให้ความช่วยเหลือและเยียวยาผู้ได้รับบาดเจ็บต่อไป อย่างไรก็ตาม ในช่วงฤดูฝนนี้อาจมีฝนตกหนักทําให้ถนนลื่น จึงมักเกิดอุบัติเหตุจากรถขึ้นบ่อยครั้ง ดังนั้น จึงขอฝากเตือนประชาชนผู้ใช้รถทุกคน โดยเฉพาะเจ้าของกิจการรถโดยสารสาธารณะ ซึ่งต้องรับผิดชอบผู้โดยสารเป็นจํานวนมาก ควรกําชับให้ผู้ขับขี่ระมัดระวังเป็นพิเศษ ที่สําคัญควรตรวจสอบวันหมดอายุของการทําประกันภัยรถภาคบังคับ (พ.ร.บ.) เพื่อให้ได้รับความคุ้มครองตลอดเวลา ซึ่งหากประกันภัยรถภาคบังคับ (พ.ร.บ.) หมดอายุนอกจากจะมีความผิดตามกฎหมาย มีโทษปรับไม่เกิน 10,000 บาท ยังต้องรับผิดชอบชดใช้ค่าเสียหายทั้งหมดแก่ผู้ได้รับบาดเจ็บและผู้เสียชีวิต ทั้งนี้ หากผู้ประกอบการรถโดยสารสาธารณะต้องการความคุ้มครองเพิ่มมากขึ้น ก็สามารถทําประกันภัยรถภาคสมัครใจเพิ่มเติมได้ สอบถามข้อมูลเพิ่มเติมได้ที่ สายด่วน คปภ. 1186 หรือเว็บไซต์ www.oic.or.th
รัฐบาลไทย-ข่าวทำเนียบรัฐบาล-อาเซียน - สหรัฐฯ ยันร่วมแก้ปัญหาภูมิภาคอย่างสันติ ยึดกฎหมาย  ขณะที่ไทย - สหรัฐฯ สัญญานบวกทางทหาร
วันพฤหัสบดีที่ 25 กรกฎาคม 2562
อาเซียน - สหรัฐฯ ยันร่วมแก้ปัญหาภูมิภาคอย่างสันติ ยึดกฎหมาย  ขณะที่ไทย - สหรัฐฯ สัญญานบวกทางทหาร
พล.อ.ประวิตร วงษ์สุวรรณ รอง นรม. และ รมว.กห. พร้อมคณะ ได้เดินทางไปราชการ ณ สาธารณรัฐสิงคโปร์ เพื่อเข้าร่วมประชุม IISS Shangri - La Dialogue
พล.อ.ประวิตร วงษ์สุวรรณ รอง นรม. และ รมว.กห. พร้อมคณะ ได้เดินทางไปราชการ ณ สาธารณรัฐสิงคโปร์ เพื่อเข้าร่วมประชุม IISS Shangri - La Dialogue
เมื่อเดินทางถึง เวลา 1500 : ได้ร่วมกับ รมว.กห.ประเทศอาเซียน หารืออย่างไม่เป็นทางการ กับ นาย แพทริค แชแนแฮน (Patrick M Shanahan) รักษาการ รมว.กห.สหรัฐอเมริกา ถึงความท้าทายและความร่วมมือกันรับมือกับภัยคุกคามของภูมิภาค ซึ่งโดยภาพรวมอาเซียน มีความกังวลกับความท้าทายจาก ภัยการก่อการร้าย ปัญหาความขัดแย้งของคาบสมุทรเกาหลีและทะเลจีนใต้ รวมทั้งสงครามการค้าที่กําลังเกิดขึ้น ซึ่งจะนํามาซึ่งความไม่สงบและขาดเสถียรภาพในภูมิภาค
โดย พล.อ.ประวิตร’ ได้ใช้โอกาสนี้ ย้ําความประสงค์ของไทย ที่ต้องการเห็นความร่วมมือระหว่างมหาอํานาจในภูมิภาคนี้ เป็นไปอย่างสร้างสรรค์มากกว่าการแข่งขัน และร่วมมือกับประเทศในภูมิภาคแสวงประโยชน์ร่วมกัน เพื่อให้เกิดสันติภาพและความความมั่นคงแก่ภูมิภาคอย่างยั่งยืน พร้อมย้ําในฐานะประธานอาเซียน ไทยมุ่งมั่นจะสานต่อและขับเคลื่อนความร่วมมือ รวมทั้งเสริมสร้างความเป็นหุ้นส่วนระหว่างประเทศสมาชิก เพื่อให้อาเซียนเดินหน้าอย่างเข้มแข็ง และพร้อมรับมือกับภัยคุกคามรูปแบบใหม่ของภูมิภาคไปด้วยกัน โดยไม่ทิ้งใครไว้ข้างหลัง
ทั้งนี้ สหรัฐอเมริกา ยืนยันภาระผูกพันของยุทธศาสตร์ Free and Open Indo - Pacific และตระหนักถึงความสําคัญของความเป็นแกนกลางอาเซียน โดยเคารพอธิปไตยของทุกประเทศเท่าเทียมกัน พร้อมขอให้ร่วมกันแก้ปัญหาข้อขัดแย้ง อย่างสันติและยึดมั่นกฎหมาย โดยให้ความสําคัญร่วมกันกับ กฎข้อบังคับของภูมิภาค (Regional Rules Base of Order) ขณะเดียวกัน ยินดีและพร้อมแบ่งปันความรู้และประสบการณ์เพื่อแก้ปัญหาภัยคุกคามรูปแบบใหม่ไปด้วยกัน สําหรับปัญหาการค้า มีความซับซ้อนและกระทบประโยชน์กับทุกประเทศ โดยหวังว่าจะสามารถแก้ปัญหาได้ด้วยดี
ต่อจากนั้น พล.อ.ประวิตร’ รอง นรม. และ รมว.กห. ได้พบหารือทวิภาคี กับ กรรมาธิการด้านการทหาร วุฒิสภาสหรัฐอเมริกา ประกอบด้วย วุฒิสมาชิก นาย แองกัส คิง ( Angus King ) , นาง มาร์ชา แบล็คเบิร์น ( Marsha Blackburn ) และ นาง แทมมี่ ( ลัดดา ) ดั๊กเวิร์ธ ( Tammy Duckworth ) ด้วยบรรยากาศมิตรภาพและเป็นกันเอง
ทั้งสองฝ่ายได้หารือ แลกเปลี่ยนความคิดเห็นร่วมกันถึงความท้าทายรูปแบบใหม่ของภูมิภาค โดยกรรมาธิการด้านการทหารสหรัฐฯ ยินดีคงความร่วมมือและเสริมความแข็งแกร่งระหว่างกันอย่างใกล้ชิด ด้วยการสานต่อความร่วมมือทางทหารกับไทยมากขึ้น โดย นางแทมมี่’ พร้อมจะสนับสนุนและช่วยให้สมาชิกวุฒิสภาสหรัฐฯ มีความเข้าใจไทยดีขึ้นและทํางานร่วมกับไทยอย่างใกล้ชิดมากขึ้น ในการสนับสนุนความร่วมมือทางทหารมากขึ้น ทั้งด้านการศึกษาและการฝึกทางทหารร่วมกัน
พร้อมกันนี้ ขอชื่นชมความทุ่มเทและความพยายามของไทยในการแก้ปัญหาการค้ามนุษย์ โดยการนําของ พล.อ.ประวิตร’ ที่ผ่านมา ซึ่งมีพัฒนาการอย่างมาก โดยสหรัฐฯ ยินดีให้ความร่วมมือเป็นพันธมิตรใกล้ชิด เดินหน้าพัฒนาความร่วมมือกันต่อไป ทั้งนี้ รองนรม.และรมว.กห. ยืนยันว่า ไทยพร้อมยกระดับความเป็นพันธมิตรและความเป็นหุ้นส่วนทางยุทธศาสตร์ระหว่างกัน และพร้อมให้การสนับสนุนสหรัฐฯ ดํารงบทบาทอย่างสร้างสรรค์ในการธํารงไว้ซึ่ง เสถียรภาพและความเจริญรุ่งเรือง ในภูมิภาค อินโด - แปซิฟิก
รัฐบาลไทย-ข่าวทำเนียบรัฐบาล-บูรณาการ 7 หน่วยงานภาครัฐ ร่วมกับภาคประชาชน ปฏิบัติการคืนผืนป่าทั่วประเทศไทย
วันพฤหัสบดีที่ 6 กรกฎาคม 2560
บูรณาการ 7 หน่วยงานภาครัฐ ร่วมกับภาคประชาชน ปฏิบัติการคืนผืนป่าทั่วประเทศไทย
บูรณาการ 7 หน่วยงานภาครัฐ ร่วมกับภาคประชาชน ปฏิบัติการคืนผืนป่าทั่วประเทศไทย ภายใต้แนวคิด “9 สัปดาห์ สู่วันมหามงคล” สานต่อพระราชปณิธานรัชกาลที่ 9 และเฉลิมพระเกียรติสมเด็จพระเจ้าอยู่หัว รัชกาลที่ 10
นายเลิศวิโรจน์ โกวัฒนะ รองปลัดกระทรวงเกษตรและสหกรณ์ เปิดเผยภายหลังแถลงข่าวโครงการโปรยเมล็ดพันธุ์พืชเพื่อสร้างความชุ่มชื้นและเพิ่มผืนป่าทั่วประเทศไทย ว่า กระทรวงเกษตรและสหกรณ์ โดยกรมฝนหลวงและการบินเกษตร ได้จัดทําโครงการโปรยเมล็ดพันธุ์พืชทางอากาศ หลังการปฏิบัติการฝนหลวงประจําวัน ในพื้นที่แหล่งต้นน้ํา ภายใต้แนวคิด “9 สัปดาห์ สู่วันมหามงคล” เป็นการคืนผืนป่าเพื่อสานต่อพระราชปณิธานพระบาทสมเด็จพระปรมินทรมหาภูมิพลอดุลยเดช และเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร อีกทั้งยังเป็นการเพิ่มความชื้นให้กับพื้นที่ป่าไม้ ซึ่งถือเป็นโครงการหนึ่งในการสร้างความสมบูรณ์ให้แก่ทรัพยากรป่าไม้ อีกทั้งยังเป็นการให้ทุกฝ่ายตระหนักในคุณค่าของป่าต้นน้ํา และน้อมนําแนวพระราชดําริศาสตร์พระราชาสู่การพัฒนาอย่างยั่งยืน เพื่อเป็นแนวทางในการสร้างความเข้าใจและการมีส่วนร่วมของประชาชน รักษาระบบนิเวศป่าไม้และสิ่งแวดล้อม ทําให้พื้นที่ป่าไม้ต้นน้ํา สามารถทําหน้าที่ได้อย่างมีประสิทธิภาพ และเอื้อประโยชน์ต่อพื้นที่ชุมชนได้อย่างยั่งยืน รวมถึงเป็นการเร่งขยายพันธุ์กล้าไม้กลายเป็นสภาพป่าธรรมชาติต่อไป โดยบูรณาการทุกภาคส่วนร่วมดําเนินการ ได้แก่ กระทรวงเกษตรและสหกรณ์ โดยกรมฝนหลวงและการบินเกษตร กรมชลประทาน กองทัพบก โดยกองทัพภาคที่ 2 จังหวัดนครราชสีมา มณฑลทหารบกที่ 15 จังหวัดเพชรบุรี และมณฑลทหารบกที่ 31 จังหวัดนครสวรรค์ กรมป่าไม้ กรมอุทยานแห่งชาติ สัตว์ป่า และพันธุ์พืช กรมการปกคลอง และกรมการปกคลองส่วนท้องถิ่น รวมถึงเกษตรกร อาสาสมัครฝนหลวง และประชาชนทั่วไป
นายสุรสีห์ กิตติมณฑล อธิบดีกรมฝนหลวงและการบินเกษตร กล่าวเพิ่มเติมว่า โครงการโปรยเมล็ดพันธุ์พืชเพื่อสร้างความชุ่มชื้นและเพิ่มผืนป่าทั่วประเทศไทย ได้มีการเตรียมความพร้อมการปั้นเมล็ดพันธุ์พืช เพื่อเตรียมเมล็ดพันธุ์พืชสําหรับใช้โปรยในโครงการดังกล่าว ซึ่งมีเมล็ดพันธุ์พืชในโครงการและพื้นที่เป้าหมาย ได้แก่ 1) ภาคกลาง โปรยเมล็ดพันธุ์พืช จํานวน 10 ชนิด คือ กัลปพฤกษ์ กาฬพฤกษ์ ขี้เหล็ก แดง มะค่าแต้ พฤกษ์ ราชพฤกษ์ (คูน) สาธร (กระเจาะ) สีเสียด (สีเสียดแก่น) และอะราง (นนทรีป่า) ในพื้นที่เป้าหมายบริเวณอุทยานแห่งชาติน้ําหนาว และอุทยานแห่งชาติเขาค้อ จังหวัดเพชรบูรณ์ 2) ภาคตะวันออกเฉียงเหนือ โปรยเมล็ดพันธุ์พืช จํานวน 2 ชนิด คือ ไผ่รวก และพะยูง ในพื้นที่เป้าหมายบริเวณอุทยานแห่งชาติเข้าใหญ่ จังหวัดนครราชสีมา และ 3) ภาคใต้ โปรยเมล็ดพันธุ์พืช จํานวน 2 ชนิด คือประดู่ (ตีปีก) และมะค่าโมง ในพื้นที่เป้าหมายบริเวณอุทยานแห่งชาติแก่งกระจาน จังหวัดเพชรบูรณ์
ทั้งนี้ โครงการโปรยเมล็ดพันธุ์พืชเพื่อสร้างความชุ่มชื้นและเพิ่มผืนป่าทั่วประเทศไทย ได้เริ่มดําเนินการระยะที่ 1 ตั้งแต่เดือนเมษายน – กรกฎาคม 2560 ในการเตรียมเมล็ดพันธุ์ และจะเริ่มปฏิบัติการโปรยเมล็ดพันธุ์ ตั้งแต่วันที่ 20 กรกฎาคม – กันยายน 2560 นี้
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews@opsmoac.go.th
moac58@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กระทรวงเกษตรฯ โดยกรมวิชาการเกษตร จับมือ อ.ต.ก. จัดงาน “โครงการผลไม้ GAP รับเทศกาลปีใหม่” ถึง 30 ธ.ค. นี้
วันพฤหัสบดีที่ 22 ธันวาคม 2559
กระทรวงเกษตรฯ โดยกรมวิชาการเกษตร จับมือ อ.ต.ก. จัดงาน “โครงการผลไม้ GAP รับเทศกาลปีใหม่” ถึง 30 ธ.ค. นี้
กระทรวงเกษตรฯ โดยกรมวิชาการเกษตร จับมือ อ.ต.ก. จัดงาน “โครงการผลไม้ GAP รับเทศกาลปีใหม่”      ถึง 30 ธ.ค. นี้ ณ ตลาด อ.ต.ก. ดันเกษตรกรพบผู้บริโภคโดยตรง การันตีผลิตผลคุณภาพดี สดใหม่ ปลอดภัยสารตกค้าง
นายธีรภัทร ประยูรสิทธิ ปลัดกระทรวงเกษตรและสหกรณ์ เปิดเผยภายหลังเป็นประธานในพิธีเปิดงาน “โครงการผลไม้ GAP รับเทศกาลปีใหม่” ณ องค์การตลาดเพื่อเกษตรกร (อ.ต.ก.) ว่า กระทรวงเกษตรและสหกรณ์มีนโยบายด้านลดต้นทุนการผลิต และเพิ่มโอกาสในการแข่งขันสินค้าเกษตร โดยกรมวิชาการเกษตรได้ดําเนินการตามนโนบายดังกล่าวโดยการเพิ่มศักยภาพให้เกษตรกรรายย่อยที่ผ่านการรับรองแหล่งผลิตพืช GAP ให้สามารถยกระดับสินค้าให้มีโอกาสแข่งขันได้ทั้งตลาดภายในประเทศและตลาดต่างประเทศ โดยปัจจุบันมีแปลงของเกษตรกรที่ผ่านการรับรองมาตรฐาน GAP แล้วจํานวนทั้งสิ้น 148,543 แปลง คิดเป็นพื้นที่ 872,076 ไร่ นอกจากนี้ ในปี 2560 กรมวิชาการเกษตรมีแผนที่จะตรวจรับรองแปลงของเกษตรกรที่สมัครเข้าสู่ระบบ GAP จํานวน 25,500 แปลง และตรวจต่ออายุแหล่งผลิตพืชที่ได้รับการรับรอง GAP จํานวน 65,113 แปลง
ดังนั้น เพื่อเป็นการส่งเสริมและสนับสนุนให้เกษตรกรที่ได้รับรองแหล่งผลิต GAP ได้มีโอกาสนําสินค้ามาจําหน่ายให้แก่ผู้บริโภคโดยตรง โดยไม่ผ่านพ่อค้าคนกลาง ในขณะที่ผู้บริโภคได้เลือกซื้อผลิตผลที่มีความสดใหม่ และปลอดภัยจากสารตกค้าง กระทรวงเกษตรฯ โดยกรมวิชาการเกษตร ร่วมกับองค์การตลาดเพื่อเกษตรกร จึงจัดงาน “โครงการผลไม้ GAP รับเทศกาลปีใหม่” ระหว่างวันที่ 21 - 30 ธันวาคม 2559 นี้ เวลา 08.00 – 18.00 น. ณ บริเวณองค์การตลาดเพื่อเกษตรกร เขตจตุจักร กรุงเทพฯ ซึ่งภายในงานนอกจากผู้บริโภคจะได้เลือกซื้อสินค้าที่มีคุณภาพแล้วยังได้รับรู้และความเข้าใจเกี่ยวกับกระบวนการตรวจรับรอง และการติดตามเฝ้าระวังผลผลิตที่อยู่ในระบบ GAP เป็นการกระตุ้นให้ผู้บริโภคเลือกซื้อสินค้าที่มาจากระบบ GAP เพิ่มขึ้น ซึ่งจะนําไปสู่แรงจูงใจให้เกษตรกร พัฒนาระบบการผลิตและสมัครเข้าสู่ระบบ GAP มากขึ้นตามไปด้วย
ดร.สุวิทย์ ชัยเกียรติยศ อธิบดีกรมวิชาการเกษตร กล่าวเพิ่มเติมว่า สินค้าจากแปลง GAP ที่นํามาจําหน่ายภายในงาน ได้แก่ เมล่อน องุ่น กล้วย มะละกอ ชมพู่ ฝรั่ง แตงโม สับปะรด และมะม่วง เป็นต้น รวมทั้งภายในงานยังมีการจัดนิทรรศการให้ความรู้และความเข้าใจเกี่ยวกับเส้นทางอาหารปลอดภัยด้านพืช การตรวจวิเคราะห์สารตกค้างในผลไม้ และสาธิตการจัดกระเช้าผลไม้เพื่อเป็นของขวัญในช่วงเทศกาลปีใหม่ จึงขอเชิญผู้ที่สนใจสินค้าเกษตรเพื่อสุขภาพและปลอดภัยจากสารตกค้าง หรือต้องการผลไม้เพื่อจัดเป็นกระเช้าของขวัญในช่วงเทศกาลปีใหม่ ร่วมชม และซื้อสินค้าคุณภาพเหล่านี้ได้ภายในงาน ซึ่งจะจัดถึงวันที่ 30 ธันวาคมนี้
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สปน.ดึงท้องถิ่นจัดตั้งศูนย์ข้อมูลข่าวสาร
วันจันทร์ที่ 19 กันยายน 2559
สปน.ดึงท้องถิ่นจัดตั้งศูนย์ข้อมูลข่าวสาร
เมื่อวันที่ ๑๖ กันยายน ๒๕๕๙ สํานักงานปลัดสํานักนายกรัฐมนตรี โดย สํานักงานคณะกรรมการข้อมูลข่าวสารของราชการ จัดสัมมนาเชิงปฏิบัติการแนวทางการจัดตั้งศูนย์ข้อมูลข่าวสารฯ
นายจิรชัย มูลทองโร่ย รองปลัดสํานักนายกรัฐมนตรี กล่าวว่า สืบเนื่องจากข้อสั่งการของ พลเอก ประยุทธ์ จันทร์โอชา นายกรัฐมนตรี เมื่อคราวสัมมนาทางวิชาการประจําปีของการประกาศใช้พระราชบัญญัติข้อมูลข่าวสารของราชการ พ.ศ. ๒๕๔๐ ประจําปี ๒๕๕๘ เมื่อวันพฤหัสบดีที่ ๑๗ มีนาคม ๒๕๕๙ ที่ต้องการให้ “ปี ๒๕๖๐ เป็นปีแห่งศูนย์ข้อมูลข่าวสารของราชการ” โดยให้ทุกส่วนราชการและหน่วยงานภาครัฐทุกแห่งมีศูนย์ข้อมูลข่าวสารของราชการ และผลักดันให้เปิดเผยข้อมูลข่าวสารในการบริหารงานภาครัฐ ภายในปี ๒๕๖๐ ประกอบกับกฎหมายว่าด้วยข้อมูลข่าวสารของราชการ บัญญัติให้หน่วยงานของรัฐต้องจัดให้มีสถานที่และข้อมูลข่าวสารไว้ให้ประชาชนสามารถเข้าตรวจดูได้โดยสะดวก จึงพิจารณาเห็นว่าสํานักงานปลัดสํานักนายกรัฐมนตรียังไม่มีโครงการพัฒนาศูนย์ข้อมูลข่าวสารให้กับหน่วยงานท้องถิ่นโดยเฉพาะ จึงได้จัดโครงการสัมมนาฯ ครั้งนี้ขึ้น สําหรับกิจกรรมจะมีการให้ความรู้เกี่ยวกับการปฏิบัติตามพระราชบัญญัติข้อมูลข่าวสารของราชการ รวมถึงแนวทางการจัดตั้งศูนย์ข้อมูลข่าวสารของราชการทางกายภาพ และทางอิเล็กทรอนิกส์ พร้อมแบ่งกลุ่มทดลองการใช้งานโปรแกรม Template ศูนย์ข้อมูลข่าวสารของราชการ โดยทีมวิทยากรจากสํานักงานคณะกรรมการข้อมูลข่าวสารของราชการ
การจัดสัมมนาเชิงปฏิบัติการฯ ในครั้งนี้ คาดว่าผู้เข้าร่วมสัมมนาจะสามารถนําความรู้ที่ได้รับไปดําเนินการจัดตั้งศูนย์ข้อมูลข่าวสารได้อย่างถูกต้อง ครบถ้วน เป็นไปตามที่กฎหมายว่าด้วยข้อมูลข่าวสารของราชการกําหนด โดยหากหน่วยงานสามารถจัดตั้งศูนย์ข้อมูลข่าวสารได้อย่างถูกต้องแล้ว จะเป็นการเปิดโอกาสให้ประชาชนเข้ามามีส่วนร่วมในการตรวจสอบการบริหารงานของรัฐได้อย่างเต็มที่ ซึ่งจะแสดงให้เห็นว่าหน่วยงานของรัฐต่างๆ มีความโปร่งใส อันเป็นการส่งเสริมและสนับสนุนมาตรการซึ่งจะเป็นการตอบสนองนโยบายของรัฐบาลที่ต้องการให้ปัญหาการทุจริต และคอร์รัปชัน หมดไปจากสังคมไทย
“เปิดเผยเป็นหลัก ปกปิดเป็นข้อยกเว้น”
รัฐบาลไทย-ข่าวทำเนียบรัฐบาล-"ปนัดดา" ให้โอวาทค่ายพัฒนาเยาวชนเทพศิรินทร์
วันศุกร์ที่ 3 กุมภาพันธ์ 2560
"ปนัดดา" ให้โอวาทค่ายพัฒนาเยาวชนเทพศิรินทร์
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เป็นประธานปิดค่าย ASEAN Debsirin Knowledge Camp 2016 หรือ "กิจกรรมค่ายพัฒนาผู้นําเยาวชนเทพศิรินทร์ สู่อาเซียน 2016"
โดยมีครูและนักเรียนในเครือข่ายเทพศิรินทร์ทั่วประเทศ 10 โรงเรียน เข้าร่วมกิจกรรมในครั้งนี้กว่า 240 คน ในจํานวนนี้เป็นนักเรียนในเครือข่ายเทพศิรินทร์ 120 คน นักเรียนจากประเทศอาเซียน 36 คน นักเรียนจากสาธารณรัฐประชาชนจีน 4 คน และนักเรียนนักข่าวจากเทพศิรินทร์ สมุทรปราการ เจ้าภาพ 5 คน ที่เหลือเป็นครูและคณะกรรมการผู้เกี่ยวข้อง
ม.ล.ปนัดดา ดิศกุลกล่าวว่า โครงการนี้มุ่งหวังให้นักเรียนเยาวชนอาเซียน ได้แลกเปลี่ยนเรียนรู้ด้านสังคมและวัฒนธรรม เกิดความรักสามัคคีในเยาวชนกลุ่มประเทศอาเซียน โดยน้อมนําหลักปรัชญาเศรษฐกิจพอเพียงมาประยุกต์ใช้ เพื่อการพัฒนาอย่างยั่งยืนและนําไปสู่การเป็นพลโลกที่มีคุณภาพ มีคุณภาพชีวิตที่ดี ห่างไกลยาเสพติด ซึ่งค่ายกิจกรรมดังกล่าว จัดขึ้นระหว่าง 28 มกราคม - 2 กุมภาพันธ์ 2560 โดยเปิดโอกาสให้นักเรียนเยาวชนไปทัศนศึกษาดูงานสถานที่สําคัญ เช่น นครริมขอบฟ้า เมืองโบราณ สถานตากอากาศบางปู ป้อมพระจุลฯ ป่าชายเลน พระบรมมหาราชวัง พิพิธภัณฑ์สยาม
ในพิธีปิดครั้งนี้ม.ล.ปนัดดา ดิศกุล ได้เป็นประธานมอบเกียรติบัตรการเข้าร่วมกิจกรรมแก่นักเรียนทุกคน พร้อมทั้งให้ข้อคิดด้วยว่าโรงเรียนเทพศิรินทร์ เป็นโรงเรียนหลวงพระราชทาน เช่นเดียวกับโรงเรียนที่มีชื่อเสียงหลายแห่ง เช่น สวนกุหลาบวิทยาลัย ยุพราชวิทยาลัย ฯลฯ จึงฝากให้เยาวชนทุกคนมีความรัก สามัคคี ร่วมใจกันด้วยความสามัคคีและความสร้างสรรค์ภายในเครือข่ายและต่อผู้อื่น เช่น การใช้Social Mediaเพื่อทําให้เกิดความสร้างสรรค์ต่อสังคมประเทศชาติ ดังเช่นในประเทศอื่น ๆ ที่เยาวชนต่างเดินทางมาเข้าร่วมกิจกรรมในครั้งนี้ จะมีความเคร่งครัด มีศีลธรรมจรรยาในเรื่องเหล่านี้มาก
นอกจากนี้ ในวันที่ 13 ตุลาคม 2559 เป็นวันที่ปวงชนชาวไทยเศร้าโศกทั้งประเทศอันเนื่องมาจากการเสด็จสวรรคตของพระบาทสมเด็จพระปรมินทรมหาภูมิพลอดุลยเดช รัชกาลที่ 9 ซึ่งทุกอย่างคือชีวิตที่เป็นธรรมชาติ มีเกิด มีดับ แต่ความดีความงามจะสถิตเสถียร ไม่มีจากเราไปไหน เรามีต้นแบบที่ดีคือในหลวงรัชกาลที่ 9 พระองค์ทรงมีพระอัจฉริยภาพในทุก ๆ ด้าน และเป็นที่รักของคนทั้งประเทศตราบจนวันนี้
จึงขอให้ทุกคนมีกําลังใจ รักกัน ร่วมกันสร้างสรรค์สังคมไทยให้เป็นธรรมาภิบาล อยากเห็นคนไทยสร้างสรรค์สังคมไทยให้เป็นประเทศที่มีคุณธรรม ไม่ใช่พูดอย่างทําอย่าง หวังว่านักเรียนเยาวชนทุกคนจะช่วยสร้างสรรค์สังคมธรรมาภิบาลให้เกิดขึ้นอย่างแท้จริง
รัฐบาลไทย-ข่าวทำเนียบรัฐบาล-SME Development Bankเชิญชวนร่วมบริจาคช่วยผู้ประสบภัยภาคใต้ ณ SME Development Bankสำนักงานใหญ่สถานีรถไฟฟ้าอารีย์
วันพุธที่ 11 มกราคม 2560
SME Development Bankเชิญชวนร่วมบริจาคช่วยผู้ประสบภัยภาคใต้ ณ SME Development Bankสํานักงานใหญ่สถานีรถไฟฟ้าอารีย์
ธพว. เชิญชวนลูกค้าธนาคารหน่วยงานพันธมิตรทั้งภาครัฐบาลและภาคเอกชนตลอดจนประชาชนทั่วไปร่วมบริจาคช่วยเหลือผู้ประสบภัยพิบัติน้ําท่วมในเขตพื้นที่ภาคใต้
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว. หรือ SME Development Bank) ขอเชิญชวนลูกค้าธนาคารหน่วยงานพันธมิตรทั้งภาครัฐบาลและภาคเอกชนตลอดจนประชาชนทั่วไปร่วมบริจาคช่วยเหลือผู้ประสบภัยพิบัติน้ําท่วมในเขตพื้นที่ภาคใต้ที่ได้รับผลกระทบขาดแคลนอาหารเครื่องดื่มและสิ่งของจําเป็นในชีวิตประจําวันโดยธนาคารตั้งศูนย์ช่วยเหลือผู้ประสบภัยภาคใต้รับบริจาคทั้งข้าวสารอาหารแห้งน้ําดื่มยารักษาโรคสามารถร่วมบริจาคได้แล้วตั้งแต่วันนี้เป็นต้นไปณจุดรับบริจาคศูนย์ช่วยเหลือผู้ประสบภัยภาคใต้ชั้น 1 อาคาร SME Bank Tower สถานีรถไฟฟ้าอารย์สอบถามข้อมูลเพิ่มเติมได้ที่ Call Center 1357
ข้อมูลเพิ่มเติมติดต่อ : ฝ่ายสื่อสารองค์กรและกิจกรรมเพื่อสังคม โทร. 0-265-4574-5
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-กรุงไทยพัฒนาระบบใบสั่งออนไลน์อย่างครบวงจร  เชื่อมข้อมูลใบสั่งกับกรมขนส่ง
วันศุกร์ที่ 30 สิงหาคม 2562
กรุงไทยพัฒนาระบบใบสั่งออนไลน์อย่างครบวงจร  เชื่อมข้อมูลใบสั่งกับกรมขนส่ง
ธ.กรุงไทยแถลงข่าวการรับชําระค่าปรับ โดยวิธีการธุรกรรมทางอิเล็กทรอนิกส์ และการพัฒนาด้าน e-Payment (เพิ่มเติม) เพื่อพัฒนาระบบใบสั่งออนไลน์แบบครบวงจร
นายธวัชชัย ชีวานนท์ ผู้ช่วยกรรมการผู้จัดการใหญ่อาวุโส ธนาคารกรุงไทย ร่วมกับ พล.ต.ท.ดํารงศักดิ์ กิตติประภัสร์ ผู้ช่วยผู้บัญชาการตํารวจแห่งชาติและหัวหน้าคณะทํางานโครงการรับชําระค่าปรับจราจร แถลงข่าวการรับชําระค่าปรับ โดยวิธีการธุรกรรมทางอิเล็กทรอนิกส์ และการพัฒนาด้าน e-Payment (เพิ่มเติม) เพื่อพัฒนาระบบใบสั่งออนไลน์แบบครบวงจร โดยเชื่อมโยงข้อมูลใบสั่งทุกสถานีกับกรมการขนส่งทางบก อํานวยความสะดวกให้เจ้าหน้าที่ตํารวจในการดูรายงานและข้อมูลต่างๆ ที่จําเป็นต่อการออกใบสั่ง ด้านประชาชนสามารถชําระค่าปรับผ่าน Banking Agent ของธนาคาร นอกเหนือจากสาขา เครื่องเอทีเอ็ม แอปพลิเคชั่นกรุงไทย NEXT และเตรียมขยายการชําระใบสั่งผ่านเว็บไซต์และต่างสถานี เมื่อวันที่ 29 สิงหาคม 2562 ที่สํานักงานตํารวจแห่งชาติ
นายธวัชชัย ชีวานนท์ เปิดเผยว่า ธนาคารได้ร่วมผลักดันโครงการ National e-Payment ของภาครัฐ โดยเป็นธนาคารแห่งแรกที่ได้รับความไว้วางใจจากสํานักงานตํารวจแห่งชาติในการพัฒนาธุรกรรมอิเล็กทรอนิกส์ :ซึ่งให้บริการรับชําระค่าปรับจราจรใบสั่งทุกประเภทจากทุกสถานีตํารวจทั่วประเทศ ตั้งแต่ปี 2559 และได้ต่อยอดพัฒนาระบบ Police Ticket Management หรือ PTM หรือระบบจัดการใบสั่งออนไลน์ให้ครบวงจร โดยนําเทคโนโลยีมาเชื่อมโยงข้อมูลใบสั่งของสถานีตํารวจต่างๆ กับกรมการขนส่งทางบก เพื่อเพิ่มประสิทธิภาพในการบริหารจัดการการบันทึกค่าปรับจราจรประเภทต่างๆ และช่วยอํานวยความสะดวกในการปฏิบัติงานของเจ้าหน้าที่ตํารวจ โดยสามารถดูรายงานค่าปรับจราจรประเภทต่างๆ ย้อนหลัง 90 วัน มีระบบออกใบเตือนอัตโนมัติในกรณีใบสั่งยังไม่มีการชําระค่าปรับ เรียกดูข้อมูลที่จําเป็นต่อการออกใบสั่งต่างๆ ตลอดจนสามารถบันทึกแต้มผู้กระทําความผิดตามกฎหมายจราจร
“สําหรับประชาชนที่ได้รับใบสั่งจากเจ้าหน้าที่ตํารวจ นอกจากสามารถชําระค่าใบสั่งที่สาขาของธนาคารกรุงไทยทั่วประเทศ เครื่องเอทีเอ็ม แอปพลิเคชั่นกรุงไทย NEXTแล้ว ยังสามารถชําระผ่าน Banking Agent ของธนาคาร ได้แก่ CenPay ตู้บุญเติม และไปรษณีย์ไทย และเตรียมขยายช่องทางการชําระค่าใบสั่งผ่านเว็บไซต์ใบสั่งจราจรออนไลน์สําหรับประชาชน (e-Ticket) ด้วยบัตรเดบิตและบัตรเครดิต รวมทั้งชําระใบสั่งต่างสถานีจากเดิมที่ชําระค่าปรับกับสถานีตํารวจที่ออกใบสั่งเท่านั้น ทั้งนี้ ที่ผ่านมาธนาคารยังมีส่วนร่วมในการรณรงค์การขับขี่อย่างปลอดภัยอีกด้วย”
ฝ่ายกลุยทธ์การตลาด
โทร. 0-2208-4174-8